༄། ། ཟད་པ་བཞི་ཡི་དམ་ཆོས་ཀྱིས་འགྲོ་དྲུག་གི་སྡུག་བསྔལ་རབ་ཏུ་ཟད་པ། ། ན་མོ་གུ་རུ། རྡོ་རྗེ་འཆང་ཆེན་བླ་མ་ལ། ། ཆོས་སྐུའི་ངེས་ཤེས་མ་སྐྱེས་ན། ། མཉམ་ཉིད་རྟོགས་པའི་ལྟ་ཁམ་ཡང་། ། རང་དང་གོང་མས་ཁྲེལ་བར་ཟད། ། བདེ་དང་སྡུག་བསྔལ་གང་སྣང་བ། ། རང་སེམས་ཡིན་པར་མ་རྟོགས་ན། ། རྒྱུ་འབྲས་མངོན་དུ་གྱུར་པ་ཡང་། ། རྗེ་ལ་ཁ་སློབ་བྱས་པར་ཟད། ། སྤྱོད་ལམ་དུས་སྐབས་ཐམས་ཅད་དུ། ། རྒྱུན་ཆད་མེད་པར་མ་རྟོགས་ན། ། མཉམ་རྗེས་མེད་པའི་ཁ་ལྟ་ཡང་། ། རང་ལ་རང་ཕྱེ་གཏོར་བར་ཟད། ། བསླབ་གསུམ་བདུད་རྩིའི་ཆུ་རྒྱུན་གྱིས། ། དུག་གསུམ་ཞི་བར་མ་ནུས་ན། ། གསང་སྔགས་རྡོ་རྗེ་ཐེག་པ་ཡིས། ། ཚེ་གཅིག་སངས་རྒྱས་ཐོབ་པ་ཡང་། ། གོང་མའི་ཚིག་སྒྲུབ་ཡིན་པར་ཟད། ། ཟད་པ་བཞི་ཡི་དམ་ཆོས་འདིས། ། འགྲོ་དྲུག་སྡུག་བསྔལ་རབ་ཟད་ནས། ། བདེ་ཆེན་ཐར་པ་ཐོབ་པར་ཤོག། བདེ་ཆེན་ཐར་པ་ཐོབ་པར་ཤོག། བདེ་ཆེན་ཐར་པ་ཐོབ་པར་ཤོག། གདུང་འཚོབ་བུས་ནི་ཕ་ལ་མངོན་ལྐོག་མེད། ། བྲན་མོ་ཁ་གསག་ཆེ་ཡང་ལྐོག་མི་ཐུབ། ། བྱ་ཞུ་ཅན་གྱི་ཆོས་ནི་ས་ལེ་འོད། ། ཡེ་ཤེས་ཚུལ་ཁྲིམས་བུ་ནི་ཚོང་དཔོན་ཡིན། ། སྐྱིད་དུ་རེ་བའི་ཕྲུ་གུ་རྣམས། ། སྡུག་ཏུ་བཅུག་པ་མཐོལ་ལོ་བཤགས། ། རང་དང་འདྲ་བའི་སློབ་མ་རྣམས། ། གཞན་དུ་བཟུང་བ་མཐོལ་ལོ་བཤགས། ། ཚིག་འཇམ་མཁས་པའི་བསྔགས་པ་ལ། ། ཚིག་རྩུབ་སྨྲས་པ་མཐོལ་ལོ་བཤགས། ། རང་ལ་ལྟོས་འཇོག་བྱས་པ་རྣམས། ། རེ་ཐག་བཅད་པ་མཐོལ་ལོ་བཤགས། ། བསམ་པ་གཅིག་ཏུ་མ་ངེས་པ། ། གཉིས་ཕུང་བྱས་པ་མཐོལ་ལོ་བཤགས། ། ཏིང་ངེ་འཛིན་གྱི་རྒྱལ་པོ་ལས། ། གཏི་མུག་དབང་གིས་བྱིས་པ་རྨོངས་པས་ན། ། དེ་དག་སྟོང་པ་ཞི་བའི་ཆོས་མི་འདོད། ། སུ་དག་སྟོང་པ་ཞི་ལ་དགའ་བ་ནི། ། དེ་དག་རྒྱལ་བའི་ཆོས་འདི་བཟུང་བ་ཡིན། ། ཡང་། ཆོས་ཉིད་དུ་ཡང་མི་དབང་ཐམས་ཅད་ལྟོས། ། ཕྱོགས་བཅུ་འཇིག་རྟེན་དག་ན་གང་བཞུགས་དང་། ། རྒྱལ་བ་མྱ་ངན་འདས་པ་ཀུན་སྣང་སྟེ། ། ཆོས་ཉིད་ཀྱི་ནི་སངས་རྒྱས་མངོན་གསུམ་བཞུགས། ། ཆོས་རྣམས་ཐམས་ཅད་སྟོང་པར་ཤེས་པར་གྱིས། ། ། ། ༣༥༩༽